কোরিয় উপদ্বীপে ‘থাড’ মোতায়েন: যুক্তরাষ্ট্রকে রাশিয়ার হুঁশিয়ারি | BD Times365
কোরিয় উপদ্বীপে ‘থাড’ মোতায়েন: যুক্তরাষ্ট্রকে রাশিয়ার হুঁশিয়ারি
আপডেট : ১১ ফেব্রুয়ারি, ২০১৬ ১৩:১২
উত্তর কোরিয়ার দোরগোড়ায় মার্কিন ক্ষেপণাস্ত্র প্রতিরক্ষা ব্যবস্থা ‘থাড’ মোতায়েনের বিরোধিতা করেছে রাশিয়া। দেশটি হুঁশিয়ারি উচ্চারণ করে বলেছে, মার্কিন এ পদক্ষেপে কোরিয় উপদ্বীপে অস্ত্র প্রতিযোগিতা শুরু হতে পারে।
গত ০৯ফেব্রুয়ারি আমেরিকা ঘোষণা করেছে, উত্তর কোরিয়ার মোকাবেলায় তারা দক্ষিণ কোরিয়ায় ক্ষেপণাস্ত্র প্রতিরক্ষা ব্যবস্থা ‘থাড’ মোতায়েন করবে।
সম্প্রতি উত্তর কোরিয়া যে পরমাণু অস্ত্রের পরীক্ষা করেছে তার জবাবে আমেরিকা ও দক্ষিণ কোরিয়া ‘টারমিনাল হাই অ্যাল্টিটিউড এরিয়া ডিফেন্স সিস্টেমস বা থাড’ মোতায়েনের বিষয়ে আলোচনা শুরু করেছে।
রুশ বিবৃতিতে এ সম্পর্কে আরো বলা হয়েছে- “বৈশ্বিক পর্যায়ে এই পদক্ষেপ আন্তর্জাতিক নিরাপত্তা ও স্থিতিশীলতার জন্য ধ্বংসাত্মক প্রভাব ফেলতে পারে।”
সিরিয়া অভিমুখে যাচ্ছে ক্রুজ ক্ষেপণাস্ত্রবাহী রুশ যুদ্ধ জাহাজ